ຈີນ ​ແລະ​ຫວຽດນາມ​ ຕົກລົງ​​ ຈັດຕັ້ງ​ ສາຍ​ດ່ວນ ​ຕິດຕໍ່ກັນ
ຈີນ​ແລະ​ຫວຽດນາມ​ ຈັດຕັ້ງ “Hotline” ເພື່ອ​​ແຈ້ງ​ການ ​ໃນກໍລະນີທີ່​ເກີດເຫດການ ​ກ່ຽວ​ຂ້ອງກັບ ​ການ​ກັກຊາວ​ປະ​ມົງ​ ແລະ​ເຮືອ​ປະມົງ ຂອງກັນແລະກັນ.
ຈີນແລະຫວຽດນາມໄດ້ຕົກລົງກັນ ທີ່ຈະຈັດຕັ້ງສາຍໂທລະສັບ ສຸກເສີນ “Hotline” ລະຫວ່າງກັນ ເພື່ອຊ່ອຍແກ້ໄຂບັນຫາຜິດ ຖຽງກັນເລື້ອງເຂດນໍ້າແດນດິນ ທີ່ໄດ້ພາໃຫ້ ຄວາມສໍາພັນ ລະຫວ່າງສອງປະເທດເພື່ອນບ້ານນີ້ ເຄ່ງຕຶງເປັນບາງຄັ້ງ ບາງຄາວນັ້ນ ໜັງສືພິມລາຍວັນຂອງທາງການຈີນ China Daily ກ່າວວ່າ ເຈົ້າໜ້າທີ່ການກະເສດຂອງປັກກິ່ງ ແລະຮາໂນ່ຍ ທີ່ຮັບຜິດ ຊອບເລື້ອງອຸດສາຫະກໍາການປະມົງນັ້ນ ໄດ້ລົງນາມ ໃນສັນ ຍາດັ່ງກ່າວ ອັນເປັນສ່ວນນຶ່ງຂອງຄວາມພະຍາຍາມເພື່ອ ປ້ອງກັນບໍ່ໃຫ້ການຜິດຖຽງກັນໃນອານາຄົດ ສົ່ງຜົນກະທົບ ຕໍ່ຄວາມສໍາພັນສອງຝ່າຍ ເຈົ້າໜ້າທີ່ທ່ານນຶ່ງຈາກກະຊວງກະສິກໍາຂອງຈີນ ໄດ້ບອກກັບໜັງສືພິມດັ່ງກ່າວວ່າ ທັງສອງ ຝ່າຍໄດ້ຕົກລົງທີ່ຈະນໍາໃຊ້ສາຍ “Hotline” ນັ້ນ ເພື່ອແຈ້ງໃຫ້ອີກຝ່າຍນຶ່ງຮູ້ ພາຍໃນເວລາ 48 ຊົ່ວໂມງ ໃນກໍລະນີທີ່ເກີດເຫດການກ່ຽວຂ້ອງກັບການກັກຊາວປະມົງແລະເຮືອປະມົງ ຂອງກັນແລະກັນ ເຮືອປະມົງປລະເຮືອເດີນທະເລອື່ນໆ ຂອງຈີນແລະຫວຽດນາມ ໄດ້ປະທະກັນເປັນຄັ້ງຄາວ ຢູ່ໃນເຂດທະເລຈີນໃຕ້ ທີ່ຖືວ່າເປັນເຂດທີ່ອຸດົທສົມບູນໄປດ້ວຍຊັບພະຍາກອນທໍາມະຊາດ ແລະມີຄວາມສໍາຄັນທາງດ້ານຍຸດທະສາດ ບ່ອນທີ່ທັງສອງປະເທດຕ່າງກໍອ້າງເອົາກໍາມະສິດ ໃນດິນດອນທີ່ກວມກັນນັ້ນ ການຕົກລົງກັນດັ່ງກ່າວນີ້ໄດ້ມີຂຶ້ນ ຫຼັງຈາກກອງປະຊຸມໃນວັນພຸດວານນີ້ ໃນກຸງປັກກິ່ງ ລະຫວ່າງປະທານປະເທດຈີນ ທ່ານ Xi Jinping ແລະປະທານປະເທດຫວຽດນາມທ່ານ Trong Tan Sang ໜັງສືພິມ China Daily ກ່າວວ່າກຸງປັກກິ່ງ “ໄດ້ໃຫ້ ຄວາມສໍາຄັນສູງ” ແກ່ການພົບປະກັນຄັ້ງນີ້ ນຊຶ່ງເປັນຄັ້ງທໍາອິດນັບຕັ້ງແຕ່ທ່ານ Xi ໄດ້ເຂົ້າກໍາຕໍາແໜ່ງສູງສຸດ ຂອງປະເທດ